ได้มาเยือนถิ่นไข่มุกอันดามันทั้งที และได้มาพักย่านสามกอง ที่มีร้านอาหารอร่อยหลายร้าน ถามที่พักว่าร้านไหนอร่อย แนะนำมาที่รัานข้าวต้มริมทาง เอ ร้านข้าวต้มริมทาง ก็ต้องเป็นกับข้าวข้าวต้มน่ะสิ ร้านนี้ขายทุกอย่าง ทั้งข้าวต้มปลา ข้าวต้มหมู อาหารตามสั่ง มีเมนูของคนใต้มากมาย 
สั่งมาชิมสามเมนู ปลาทรายทอดขมิ้น ปลาทรายทอดหอมขมิ้น รสชาติเค็มๆ ไม่ต้องจิ้มอะไรเลยก็อร่อย แต่ทางร้านเสิร์ฟน้ำจิ้มซีฟู้ดมาให้ด้วย เมนูนี้ 120 บาท อร่อยมากๆ 
เมนูต่อมากุ้งผัดสะตอ กุ้งตัวใหญ่เนื้อแน่น หวาน ผัดพร้อมสะตอกรุบกรอบ เครื่องแกงเข้มข้น ทานกันข้าวสวยอร่อย
แกงส้มปลา ที่นี่ใช้ปลาเก๋าชิ้นใหญ่ๆ ใส่ยอดมะพร้าว และโชน เป็นผักของทางภาคใต้รสชาติจะคล้ายๆ สายบัว กรอบๆ แกงส้มจัดจ้าน เผ็ด เปรี้ยว สะใจ ราคา 120 บาท 
ร้านนี้มีผักสดเสิร์ฟมาให้เป็นเครื่องเคียง มีใบมะม่วงหิมพานต์ ใบบัวบก ถั่วฝักยาว ทานกับอาหารใต้ต้องบอกว่าหร่อยอย่างแรง ร้านอยู่ริมถนน แต่เป็นอาคารพาณิชย์ 2 คูหา ดูสะอาด อยู่ใกล้กับสามกองเพลส